**Dacă-ndurăm tăcând și nu ieșim la luptă!**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dacă-ndurăm tăcând și nu ieșim la luptă!

...

Lumea noastră piere, totul e pe ducă,

Nimic nu va rămâne în jurul nostru viu,

Va veni o vreme de foc și de pustiu,

Când râurile seacă, pământul se usucă!

...

În jurul nostru toate pieri-vor în curând,

Veni-vor vremuri grele, spun cei din vechime,

Vor fi războaie crunte, foamete, molime,

Iar oamenii-ngroziți vor suferi urlând!

...

Moartea-i fabricată într-un laborator

De păpușarii lumii ce-n umbră stau ascunși,

Privind nepăsători cum morții zac neplânși,

Că toată lumea asta e-n stăpânirea lor!

...

Pentru întreaga lume va fi extrem de greu,

Suferințe crunte vor sângera pământul,

De nu ne vom întoarce să ascultăm Cuvântul,

De nu ne vom întoarce către Dumnezeu!

...

Din trupu-acestei lumi fiara se tot înfruptă

Și nu este de-ajuns să invocăm divinul,

Să nu ne așteptăm să înceteze chinul,

Dacă-ndurăm tăcând și nu ieșim la luptă!